Ła Bic ła xe na dita che ła se cata a Clichy, Fransa, fondà inte el 1945 dal baron de Torin Marcel Bich, primo inte ła produsion de roba da cansełerìa come par exenpio ła cràsega pena a sfera . Dopo del gran suceso otenjù e l'afermasion in sto canpo ła ga inscuminsià a produr altri prodoti da doparar e da butar ja suito come i acendini e raxuri da barba. Ła BIC ła xe sta fondà in Fransa da Marcel Bich insieme co Edouard Buffard inte el 1945. I do i ga conprà na fàbrega e i ga inscuminsià ła produsion de matite e de pene stiłogràfeghe. Inte el desenbre del 1950 Marcel Bich el ga prexentà ła só pena a sfera e el ła ga ciamà BIC. Ła H in fondo ła xe sta cavà vìa par evitar na posìbiłe pronunsia mìa propio justa in inglexe . Bich el ga otenjù i diriti de breveto da l'inventor arxentin-ungarexe Lásxló Jóxsef Bíró e el ghe ga mejorà el mètodo de produsion. Deso el modeło pì vendùo l'è el Cristal. Par cuel che A evarda i acendini, ła BIC ła ga el primato de łe véndite par cueli che A se dòpara e se buta ja.